Andrei Moon Teie 20. veebruar 2024 nr 3-1/24/36-1

Viru Vangla Meie 20. veebruar 2024 nr 3-1/24/36-2

Vastus teabenõudele

Tartu Halduskohtule saabus 20. veebruaril 2024 e-toimiku kaudu Teie taotlusena pealkirjastatud kiri. E-toimik andis Teie kirjale uue haldusasja numbri (3-24-481). Kuna kirja sisu osas ei ole tegemist halduskohtule esitatud uue kaebuse ega taotlusega, kustutasime kohtute infosüsteemist haldusasja numbri ära.

Palute teavet Teiega seotud kohtuasjade kohta, soovite teada, millised neist on menetluses ning palute vastuse saata e-toimiku kaudu. Kohus käsitleb Teie pöördumist teabenõudena.

Teabenõudes küsitud teabe osas on tegemist teabega, mis on Teile juba teada ja kättesaadav. Teile on tagatud võimalus kasutada e-toimikut, kus saate ise tutvuda kõigi enda kohtuasjade materjalidega ning leida endale huvipakkuvat teavet.

Selgitan ka, et e-toimiku kaudu toimetatakse kätte ja tehakse nähtavaks vaid kohtumenetlusega seotud dokumendid. Vastust Teie teabenõudele ei lisata ühegi konkreetse haldusasja materjalide juurde ning seetõttu ei saa seda edastada e-toimiku kaudu.

Palume edaspidi Tartu Halduskohtule adresseeritud kirju, mis ei ole seotud konkreetse haldusasjaga, mitte esitada läbi e-toimiku, vaid Tartu Halduskohtu postiaadressil Tartu kohtumajale Kalevi 1, 51010 Tartu või Jõhvi kohtumajale Kooli 2A, 41532 Jõhvi.

Lugupidamisega

(allkirjastatud digitaalselt)

Vilve Raud

esimehe abi